Diari Oficial de la Generalitat Valenciana


Sumari del DOGV 8318, del 15-06-2018 (2018/5470)

Notificació de la Sentència de divorci número 1873/16.
------------------------------------------------------

### Dades del document

Número de DOGV
:   8318

Data del DOGV
:   15-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5470


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la Sentència de divorci número 1873/16. [2018/5470]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que, en les actuacions de divorci contenciós 001873/2016, seguides a instàncies de Mónica Ester Álvarez Bejarano contra Víctor Javier Montoya García, en situació de rebel·lia, en les quals, en data 24 de maig de 2018, ha recaigut sentència, la part dispositiva de la qual diu així:  
  
«Dispositiva  
Estime la demanda interposada per Mónica Ester Álvarez Bejarano contra Víctor Javier Montoya García declarant:  
1. S'acorda el divorci i la dissolució del matrimoni format per Mónica Ester Álvarez Bejarano contra Víctor Javier Montoya García amb tots els efectes inherents.  
2. Es declaren revocats els consentiments i poders que qualsevol dels cònjuges haguera atorgat a favor de l'altre i cessa la possibilitat, llevat de pacte en contra, de vincular els béns privatius de l'altre cònjuge en l'exercici de la potestat domèstica.  
3. S'encomana a la mare, Mónica Ester Álvarez Bejarano, la guarda i custòdia dels fills del matrimoni, S. i J. E., així com l'exercici en exclusiva de la pàtria potestat, encara que continuen com a titulars de la pàtria potestat ambdós progenitors.  
4. Les visites entre Víctor Javier Montoya García i els seus fills menors d'edat queden suspeses i, excepte acord entre les parts, per a poder reprendre-les serà necessari valorar que són beneficioses per als menors a través del procediment de modificació de mesures.  
5. El progenitor no custodi haurà de contribuir als aliments dels menors amb la quantitat de 100 euros mensuals per cada fill (200 euros mensuals), pagadors per anticipat, dins dels cinc primers dies de cada mes, en el compte corrent o llibreta d'estalvi que, a aquest efecte, designe la demandant i amb efectes des de la presentació de la demanda.  
  
La dita quantitat s'actualitzarà anualment amb efectes de primer de gener de cada any en proporció a les variacions que experimenten els índexs de preus al consum, segons l'Institut Nacional d'Estadística o organisme que el substituïsca.  
Les despeses extraordinàries dels menors, necessàries o consensuades per les parts, seran abonades per ambdós progenitors per meitat.  
No pertoca fer pronunciament exprés sobre la imposició de costes.  
  
Notifiqueu aquesta resolució a les parts, feu-los saber que contra aquesta resolució es pot interposar un recurs d'apel·lació que haurà d'interposar-se per escrit en el termini de vint dies, amb la indicació de la infracció comesa segons el parer de la persona recurrent; cal acompanyar un resguard que acredite haver efectuat el depòsit de 50 ?, en el compte de depòsits i consignacions d'aquest jutjat, obert en el Banc de Santander, llevat que la persona recurrent tinga concedit el benefici de justícia gratuïta. En cas de no efectuar el depòsit serà esmenable el defecte en el termini de dos dies, i no s'admetrà a tràmit en cas de no esmenar-lo.  
Aquesta és la meua sentència, que pronuncie, mane i firme.»  
  
I perquè valga de notificació en forma al demandat Víctor Javier Montoya García, en situació de rebel·lia i ignorat parador, expedisc i firme aquest edicte.  
  
València, 24 de maig de 2018.- La lletrada de l'Administració de justícia: Alicia Ordeig Rabadán.